## Megjelenítések kapcsolódása

Ez egy valóban erős pont a WinDirStat-ban, hogy a faszerkezet nézete, a Könyvtár lista, a Kiterjesztések listája és a Térképfa, hogyan kapcsolódik egymáshoz.

### Könyvtár lista -> Térképfa

Amikor Ön kijelöl egy elemet (könyvtárat, vagy fájlt) a könyvtárlistában, a térképfában szintén kiemelt kerettel jelenik meg ez az elem. Ezzel a speciális tulajdonsággal Ön áttekintheti a könyvtárak, vagy fájlok méretét.

### Térképfa -> Könyvtár lista

Amikor Ön rákattint a térképfára az egérrel, mindig egy állományt talál (színezett téglalap). Ezután, amikor kinyitja a könyvtár listát (ha szükséges) megláthatja a kijelölt állomány kapcsolódásait. Így Ön képes, pl. egy kattintással egy nagy téglalapon, megtekinteni az állomány útvonalát és atrribútumait a könyvtárlistában.

Mivel ezek kapcsolatban vannak egymással, a könyvtár lista és a térképfa mindig szinkronban van egymással.

### Könyvtár lista + Térképfa -> Kiterjesztés lista

Amikor kijelöl egy fájlt a könyvtárlistában (vagy a térképfában), a fájl típusa megjelenik a kiterjesztés listában. A kijelölt kiterjesztést görgetheti is ebben a nézetben. Így Ön megtekintheti a leírását és a statisztikáját az ilyen típusú fájloknak.

### Kiterjesztés lista -> Térképfa

Amikor kijelöl egy fájltípust a kiterjesztések listájában, a térképfában minden ilyen típusú fájl kijelölésre kerül.